b'\n_START_ARTICLE_\nPlaukimas nugara\n_START_PARAGRAPH_\nPlaukimas nugara yra viena i\xc5\xa1 keturi\xc5\xb3 plaukimo stili\xc5\xb3, reguliuojamas FINA, ir tai vienintelis reguliuojamas plaukimo ant nugaros stilius. \xc5\xa0io stiliaus prana\xc5\xa1umas yra lengvas kv\xc4\x97pavimas, ta\xc4\x8diau yra ir tr\xc5\xabkumas\xc2\xa0\xe2\x80\x93 sunku matyti kur plaukiama. \xc5\xa0is stilius taip pat i\xc5\xa1siskiria i\xc5\xa1 kit\xc5\xb3 sportini\xc5\xb3 plaukimo stili\xc5\xb3 starto pozicija. \xc5\xa0is stilius yra pana\xc5\xa1us \xc4\xaf apverst\xc4\x85 plaukim\xc4\x85 krauliu. Tiek plaukimas nugara tiek krauliu pasi\xc5\xbeymi ilgais gryb\xc5\xa1niais.\n_START_SECTION_\nTechnika\n_START_PARAGRAPH_\nPlaukiant nugara atliekami pakaitiniai nepertraukiami rank\xc5\xb3 gryb\xc5\xa1niai ir koj\xc5\xb3 judesiai auk\xc5\xa1tyn \xc5\xbeemyn._NEWLINE_K\xc5\xabno pad\xc4\x97tis beveik horizontali._NEWLINE_Galva pakau\xc5\xa1iu remiasi \xc4\xaf vandens pavir\xc5\xa1i\xc5\xb3. \xc5\xbdvilgsnis nukreiptas auk\xc5\xa1tyn ir truput\xc4\xaf atgal._NEWLINE_Nardinant rankas \xc4\xaf vanden\xc4\xaf galimi svyravimai aplink k\xc5\xabno i\xc5\xa1ilgin\xc4\x99 a\xc5\xa1\xc4\xaf, ta\xc4\x8diau galvos pad\xc4\x97tis nesikei\xc4\x8dia._NEWLINE_Kv\xc4\x97pavimas derinamas su rank\xc5\xb3 judesiais: atliekant gryb\xc5\xa1n\xc4\xaf viena ranka \xc4\xafkvepiama (tik pro burn\xc4\x85), kita ranka\xc2\xa0\xe2\x80\x93 i\xc5\xa1kvepiama (galima ir pro burn\xc4\x85, ir pro nos\xc4\xaf)._NEWLINE_Gryb\xc5\xa1nio metu rankos pir\xc5\xa1tai suglausti ir vis\xc4\x85 laik\xc4\x85 remiasi \xc4\xaf vanden\xc4\xaf, oru perkeliama ranka atpalaiduojama.\n_START_SECTION_\nFINA taisykles\n_START_PARAGRAPH_\n\xc5\xbdemiau yra pateikiamos oficiali\xc5\xb3 FINA taisykli\xc5\xb3 vertimas. \xc5\xa0ios taisykl\xc4\x97s taikomos oficiali\xc5\xb3 plaukimo var\xc5\xbeyb\xc5\xb3 metu._NEWLINE_SW 6.1 Prie\xc5\xa1 starto signal\xc4\x85 plaukikai turi i\xc5\xa1sirikiuoti vandenyje atsisukus \xc4\xaf starto pus\xc4\x99, su abiem rankom laikydamiesi u\xc5\xbe starto tur\xc4\x97kl\xc5\xb3. Stov\xc4\x97ti latake arba ant jo arba u\xc5\xbelenkti koj\xc5\xb3 pir\xc5\xa1tus u\xc5\xbe latako briaunos yra draud\xc5\xbeiama. Kai naudojamas laikiklis startui nugara, abej\xc5\xb3 koj\xc5\xb3 pir\xc5\xa1tai turi liesti galin\xc4\x99 sien\xc4\x85 arba pakylos pavir\xc5\xa1i\xc5\xb3. Lenkti pir\xc5\xa1tus per pakylos vir\xc5\xa1\xc5\xb3 yra draud\xc5\xbeiama._NEWLINE_SW 6.2 Kai startui nugara naudojami laikikliai, kiekvienas inspektorius starto pus\xc4\x97j u\xc5\xbed\xc4\x97s ir nuims laikiklius po starto._NEWLINE_SW 6.3 Po starto signalo ir po pos\xc5\xabkio plaukikas turi atsispirti ir plaukti ant nugaros visos rungties metu i\xc5\xa1skyrus atvejus, kai atlieka pos\xc5\xabkius kaip i\xc5\xa1d\xc4\x97styta SW 6.5. Normali pad\xc4\x97tis ant nugaros gali \xc4\xaftraukti ir k\xc5\xabno pasvirimo judesius iki 90 laipsni\xc5\xb3 kampu nuo horizontalios pad\xc4\x97ties. Galvos pad\xc4\x97tis yra nesvarbi._NEWLINE_SW 6.4 Kuri nors plaukiko dalis turi skirti vandens pavir\xc5\xa1i\xc5\xb3 visos rungties metu. Plaukikui leid\xc5\xbeiama b\xc5\xabti visi\xc5\xa1kai panirusiam pos\xc5\xabkio metu, ties fini\xc5\xa1u ir ne didesnis kaip 15 metr\xc5\xb3 atstumu po starto ir po kiekvieno pos\xc5\xabkio. Prie\xc5\xa1 tai plaukiko galva turi praskirti vandens pavir\xc5\xa1i\xc5\xb3._NEWLINE_SW 6.5 Atliekant pos\xc5\xabk\xc4\xaf b\xc5\xabtina paliesti sien\xc4\x85 su kuria nors k\xc5\xabno dalimi atitinkamai jo arba jos plaukimo takelyje. Pos\xc5\xabkio metu pe\xc4\x8diai gali b\xc5\xabti apversti per vertikal\xc4\x99 kr\xc5\xabties at\xc5\xbevilgiu po ko privalo sekti vienas nepertraukiamas traukimas viena ranka arba nepertraukiamas traukimas abejom rankom vienu tam, kad prad\xc4\x97ti pos\xc5\xabk\xc4\xaf. Plaukikas turi gr\xc4\xaf\xc5\xbeti \xc4\xaf pad\xc4\x97t\xc4\xaf ant nugaros nuplaukiant nuo sienos._NEWLINE_SW 6.6 Fini\xc5\xa1uojant var\xc5\xbeyb\xc5\xb3 metu plaukikas turi paliesti sien\xc4\x85 plaukiant nugara atitinkamai jo arba jos plaukimo takelyje.'